கேள்வி: சோபியா ரோமன்சுகாயா என்பது என்ன?
பதில்: சோபியா ரோமன்சுகாயா (''Sofia Romanskaya'') ஓர் உருசியா வானியல் அறிஞராவார். இந்த துறையில் குறிப்பிடத்தக்க பங்காற்றிய முதல் உருசிய பெண்களில் இவரும் ஒருவராகக் கருதப்படுகிறார். சோபியா 1886 ஆம் ஆண்டு முதல் 1969 ஆம் ஆண்டு காலப் பகுதியில் வாழ்ந்தார். வாழ்க்கைக் குறிப்பு சோபியா வாசிலீவ்னா வோரோசிலோவா-ரோமன்சுகாயா என்றும் அழைக்கப்படும் இவர் செயின்ட் பீட்டர்ஸ்பேர்க் நகரில் பிறந்தார். உருசியப் பேரரசின் ஒரு முக்கியமான பெண்கள் கல்வி நிறுவனமான பெசுடுசேவ் நிறுவனத்தில் படித்துப் பட்டம் பெற்றார். 1908 ஆம் ஆண்டு முதல் 1959 ஆம் ஆண்டு வரை புல்கோவோ வான் ஆய்வகத்தில் பணியாற்றினார். இங்கு பணிபுரியும்போது துருவ இயக்கம் குறித்த தனது ஆய்வுகளில் 20,000 எண்ணிக்கைக்கும் மேற்பட்ட அட்சரேகை அவதானிப்புகளை மேற்கொண்டார். அனைத்துலக வானியல் ஒன்றியத்தில் உறுப்பினராக இருந்த சோபியா 1958 ஆம் ஆண்டு மாசுகோ நடந்த பொதுச் சபையில் கலந்து கொண்டார். 1936 ஆம் ஆண்டில் கிரிகோரி நியூச்மின் கண்டுபிடித்த சிறுகோள் (3761) ரோமன்சுகாயா என்று ரோமன்சுகாயாவின் பெயர் சூட்டப்பட்டுள்ளது. வெள்ளி (கோள்) இருக்கும் ஒரு கிண்ணக்குழிக்கும் இவருடைய பெயர் வைக்கப்பட்டுள்ளது.